《赐方教授诗（三首）》
清代·朱椿

伊昔开东阁，相看眼独青。
文章奏金石，衿佩睹仪刑。
应世游三辅，焉能困一经。
前星垂炳耀，染翰侍彤庭。
闻说眼空天下士，只疑身是洛阳人。
少年有学谈仁义，高论无惭问鬼神。
九载之官看教育，万言诣阙听敷陈。
曳裾已在长沙日，知己相逢此志信。
四十虽闻不动心，平生富贵岂能淫。
屡蒙论荐来天禄，自负文章入翰林。
养望也须添白发，观光仍遣教青衿。
河间好古嗟予慕，多士从游爱子深。

作者简介：朱恒庆，字念占，号椿塘，天津人。乾隆乙未进士，官安塞知县。